הסקווד

הסקווד (מאנגלית: The Squad, בתרגום חופשי כמונח צבאי: "היחידה") הוא כינויה של קבוצה שכוללת שמונה חברים דמוקרטים מבית הנבחרים של ארצות הברית. ארבעה מהם נבחרו בבחירות לבית הנבחרים של ארצות הברית שנערכו ב-2018, שניים נוספים נבחרו בבחירות 2020 ושניים בבחירות 2022. כל חברי "הסקווד" הם לא-לבנים, מתחת לגיל 50<ref name="targeted"></ref>, המזוהים עם האגף השמאלני של המפלגה הדמוקרטית (המכונה לעיתים "האגף הפרוגרסיבי")<ref name="Cornwell"></ref><ref name="Zanona"></ref>.

את שמה של הקבוצה טבעה אלכסנדריה אוקסיו-קורטז, הפוליטיקאית הפופולרית בחבורה, בתמונה שצילמה יחד עם שאר חברות היחידה. התמונה, שפורסמה באינסטגרם שבוע לאחר בחירות האמצע שנערכו ב-2018, הפכה במהרה לוויראלית, ובעקבות כך, הכינוי "היחידה" התקבע בשיח הפוליטי<ref name=":0"></ref>.

חברות הקבוצה המקורית היו רשידה טליב, אילהאן עומאר, אייאנה פרסלי ואלכסנדריה אוקסיו-קורטז.

== חברי הסקווד ==
* אלכסנדריה אוקסיו-קורטז שמייצגת את מחוז הקונגרס ה-14 של מדינת ניו יורק
* אילהאן עומאר שמייצגת את מחוז הקונגרס ה-5 של מדינת מינסוטה
* אייאנה פרסלי שמייצגת את מחוז הקונגרס ה-7 של מדינת מסצ'וסטס
* רשידה טליב שמייצגת את מחוז הקונגרס ה-13 של מדינת מישיגן
* ג'מאל באומן שמייצג את מחוז הקונגרס ה-16 של מדינת ניו יורק
* קורי בוש שמייצגת את מחוז הקונגרס ה-1 של מדינת מיזורי
* סאמר לי שמייצגת את המחוז ה-12 של מדינת פנסילבניה
* גרג קסר שמייצג את מחוז הקונגרס ה-35 של מדינת טקסס

<gallery>
קובץ:Ayanna Pressley Portrait.jpg|אייאנה פרסלי
קובץ:Rashida Tlaib, official portrait, 116th Congress.jpg|רשידה טליב
קובץ:Ilhan Omar, official portrait, 116th Congress (cropped).jpg|אילהאן עומאר
קובץ:Alexandria Ocasio-Cortez Official Portrait.jpg|אלכסנדריה אוקסיו-קורטז
קובץ:Jamaal Bowman 117th U.S Congress (cropped).jpg|ג'מאל באומן
קובץ:Cori Bush 117th U.S Congress (cropped).jpg|קורי בוש
קובץ:Rep. Summer Lee - 118th Congress.jpg|סאמר לי
קובץ:Rep. Greg Casar - 118th Congress.jpg|גרג קסר
</gallery>

== היסטוריה ==
אוקסיו-קורטז ופרסלי הביסו את הנציגים הדמוקרטים המכהנים בבחירות המקדימות, עומאר זכתה במושב שאויש בעבר על ידי הדמוקרט קית' אליסון שהחליט לפרוש מתפקידו כדי להתמודד על תפקיד התובע הכללי של מינסוטה וטליב זכתה במושב שאכלס חבר הסנאט ג'ון קוניירס שהתפטר בדצמבר 2017 לאחר כמעט 53 שנים שהיה חבר בקונגרס.

ב-12 בנובמבר 2018, שבוע לאחר יום בחירות האמצע שנערכו בארצות הברית השתתפו כל חברות היחידה בראיון תקשורתי ששודר בשידור חי. לאחר תום הראיון פרסמה אוקסיו-קורטז תמונה של הארבע באינסטגרם ולצד התמונה הוסיפה את ההאשטאג "The Squad"<ref></ref>, גם פרסלי פרסמה את התמונה בסטורי שלה עוד באותו יום<ref name="John"></ref>. בבוקר שלאחר האירוע ספגו הארבע ביקורות שליליות בתקשורת השמרנית, המגישה לורה אינגרהם מפוקס ניוז כינתה אותן "ארבע פרשיות האפוקליפסה"<ref name="Gonzalez-Ramirez"></ref>.

ב-14 ביולי 2019 צייץ הנשיא האמריקאי, דונלד טראמפ ציוץ בטויטר בו הציע לחברות היחידה "לחזור ולנסות לתקן את המדינות הכושלות שמהן באתן"<ref></ref>, והתייחס אליהן באופן שגוי כמהגרות. אמירה זו ספגה ביקורת מפי גורמים רבים שטענו כי היא בעלת אופי גזעני וחוטאת לאמת מאחר ששלוש מתוך הארבע הם ילידות ארצות הברית והרביעית קיבלה אזרחות אמריקאית כבר בצעירותה<ref></ref>, יום לאחר מכן התייחסו ארבעתן לאמירה באופן פומבי במסיבת עיתונאים ואמרו כי "הן כאן כדי להישאר"<ref></ref>.

בסוף יולי 2019 פרסם איגוד יושבי הראש של המפלגה הרפובליקנית פרסמו פוסט בפייסבוק, בו תוארו חברות היחידה כ"כיתת ג'יהאד". הפוסט זכה להתייחסות רבות בתקשורת חרף העובדה שהפוסט נמחק במהרה. יו"ר המפלגה הרפובליקנית באילינוי, טים שניידר גינה הפוסט ואת הניסיון "להתייחס לגזע או דת כבסיס לחילוקי דעות פוליטיים"<ref></ref>.

עוד באותו השבוע פורסם סקר שנערך על ידי YouGov ו-CBS News שהציג את דעתם של כמעט 2,100 אמריקאים, ומצא כי לחברות היחידה יש דירוגים שליליים מאוד בקרב המשיבים הרפובליקנים אך במקביל גם דירוגים חיוביים בקרב המשיבים הדמוקרטים<ref></ref>. במאמר דעה שפורסם בניו יורק טיימס נאמר כי "היחידה מחדשת את רוח הלחימה במפלגה הדמוקרטית בניסיון להרים את האגף הפרוגרסיבי שבמפלגה"<ref></ref>.

אוקסיו-קורטז, עומאר וטליב תמכו במועמד העצמאי-יהודי, ברני סנדרס במהלך הבחירות המקדימות לנשיאות ארצות הברית במפלגה הדמוקרטית 2020 ואילו פרסלי תמכה במועמדת הדמוקרטית אליזבת וורן, גם וורן וגם סנדרס נחשבים כנציגים בולטים של האגף הפרוגרסיבי בסנאט האמריקאי<ref></ref>.

בבחירות שנערכו ב-2020 טליב, עומאר, אוקסיו-קורטז ופרסלי נבחרו מחדש לבית הנבחרים האמריקאי והתחילו את כהונתן השנייה בקונגרס ה-117 בינואר 2021.

בינואר 2021 הצטרפו לחבורה ג'מאל באומן וקורי בוש, שהודיעו על הצטרפותם בציוץ בטוויטר<ref></ref><ref name="TheAppeal"></ref>. בינואר 2023 הצטרפו לקבוצה חברי הקונגרס החדשים סאמר לי וגרג קסר.

במהלך מלחמת חרבות ברזל של מדינת ישראל, עם בחירתו של מייק ג'ונסון, לתפקיד יושב ראש בית הנבחרים של ארצות הברית, בנאומו הראשון, קיבל בבית הנבחרים ברוב גדול החלטה בדבר תמיכה בישראל. אולם שש חברי "הסקווד" הצביעו נגדו ונגד ישראל.

ב-2024 השקיעה השדולה הפרו-ישראלית איפא"ק מיליוני דולרים במרוצי הפריימריז, כדי לתמוך ביריבי ג'מאל באומן וקורי בוש, שלבסוף הפסידו, ולא יכהנו בבית הנבחרים הבא.<ref></ref>

== קישורים חיצוניים ==
* 
* 

== הערות שוליים ==

קטגוריה:ביטויים ומושגים פוליטיים אמריקאיים
קטגוריה:פרוגרסיביים אמריקאים
קטגוריה:פוליטיקאים אמריקאים
קטגוריה:המפלגה הדמוקרטית
קטגוריה:2018 בפוליטיקה